Cynthia Maramis
Cynthia Peggy Maramis utawa kang kondhang kanthi jeneng Cynthia Maramis ) iku salah siji penyanyi, juru main sinétron, lan pulitikus Indonésia. Cynthia Maramis dikenal dadi artis ing taun 1980-1998. Cynthia iku anak nomer siji saka sadulur kang cacahé lima. Cynthia Maramis iku anak saka pasangan Hendrick Maramis lan Bertha Pauline Huppe.
Cynthia Maramis tau digosipaké nduwéni gayutan mirunggan karo Laksamana (Purn) Soedomo kang tau njabat dadi Ketua Dewan Pertimbangan Agung (DPA). Nanging sawisé kaping pirang-pirang ngrancang pernikahan mesthi ora sida. Nalika sasi Januari 2003, Cynthia nikah karo Adrian Tapada, SE. Acara pernikahané dirahasiakna lan ora ngerti médhia, mung wong cedhak kang ngerteni anané pernikahan iki. Saka pernikahan iki, Cynthia Maramis nduwé anak kang cacahé telu ya iku Samuel, Joseph, lan Avraham. Cynthia lan kluwargané manggon ing salah sijiné apartemen ing Jakarta Kulon. Sawisé omah-omah suwené pitung taun, nalika akir Dhésèmber taun 2010, Cynthia pisah kanthi apik-apikan karo bojone kanthi alasan wis rumangsa ora cocog manèh.
Cynthia pancén seneng nyanyi wiwit SMP lan sangsaya ngrembaka bakaté nalika Sekolah Menengah Atas. Nalika iku Cynthia wis nggawé album pop Indonesia produksi DS Record lan Win Record.
Nalika taun 1986, Cynthia nggawé album karyané A. Riyanto (alm) kang judhulé Air Mata Rindu. Nalika taun 1994, Cynthia Maramis main sinétron kang judhulé Untukmu Segalanya I lan ditayangké ing RCTI.
Cynthia uga tau nyanyi lagu kang judhulé Perasaan Wanita kang diciptaké karo Maxie Mamiri.

Cathetan suku 

Aktris Indonésia
Penyanyi Indonésia